Nafarroako Parlamentuko Eledunen Batzarrak, 2016ko urriaren 24an egindako bilkuran, ondoko adierazpena onetsi zuen:

“1. Nafarroako Parlamentuak gaitzetsi egiten ditu Gobernuak Nafarroan duen ordezkari Carmen Albak atzerritarren internamendu-zentroei buruz egindako adierazpenak, eta eskatzen dio jendaurrean zuzendu ditzan; izan ere, Parlamentuak uste du adierazpen horiek oinarrizko eskubideak pertsona guztientzat defendatzearen aurkakoak direla, horien jatorria zein ere den.

2. Nafarroako Parlamentuak espero du Espainiako Gobernuak atzerritarren internamendu-zentroak laster ixtea, “eskubiderik gabeko” espazioak direlako, espetxe batzuk non, halere,  bertan daudenen adierazpen askatasuna murrizten baitute;  zentro horietan ez dagoelako gutxieneko bermerik han barruan giza eskubideak betetzen direla ziurtatzeko; eta falta administratibo soil batengatik 60 egunera bitarte giltzapetzea anomalia demokratiko bat delako.

3. Nafarroako Parlamentuak adierazten du beharrezkoak diren azalpenak eman behar direla Alucheko atzerritarren internamendu-zentroan protesta egin zuten pertsonen aurkako tratu txarren salaketak direla-eta, zeinak Madrileko SOS-Arrazakeria elkarteak eta Auzoko Koordinakundeak jarri baitzituzten”.

Iruñean, 2016ko urriaren 24an

Lehendakaria: Ainhoa Aznárez Igarza

